Robert Blair er videre i mixeddouble sammen med Imogen Bankier. Det britiske par vandt i første runde 21-19, 21-11 over Sang Hoon Han og Yu Mi Hwang. I anden runde skal VEB-spilleren og hans 20-årige makker møde danskerne Joachim Fischer og Britta Andersen, som overraskende besejrede de fjerdeseedede indonesere, VEB'eren Flandy Limpele og Vita Marissa. Anup Sridhar er klar til anden runde i herresingle efter at have besejret Chun Seang Tan, Malaysia, 16-21, 21-18, 21-14. Næste opgave for VEB's indiske spiller bliver koreaneren Hyun Ii Lee, som i første runde besejrede den femteseedede indoneser, Sony Dwi Koncoro. VEB's Tracey Hallam tabte i første runde 8-21, 12-21 til den fjerdeseedede kineser, Lan Lu.

Opsummering:
Vendsyssel Elite Badmintons Robert Blair og Anup Sridhar kvalificerede sig i dag til anden runde i årets første Super Serie-turnering, Malaysia Open.